google/wiki40b huggingface dataset:
Neitsikoobas

Väikese Taevaskoja Neitsikoobas on looduslik pühapaik Ahja jõe ääres Taevaskoja külas Põlvamaal Põlva vallas, kihelkondliku haldusjaotuse järgi Tartu kreisi Võnnu kihelkonna lõunapiiril. Koopasuu kõrgus on ligikaudu 5 m, laius allosas 4 m. Koopa sügavus on 14 meetrit. Koobas moodustab aheneva tunneli, mille tagaseinas on kivimassiivi sisenev lõhe. Koopast voolab välja Kuldallikas. 
Neitsikoopaga on seotud mitmeid legende. Ühe legendi kohaselt elab koopas kena neiuke, kes istub kangastelgede taga ja koob kangast. Kui vaikselt kuulata, kostab koopast telgede lõksumist. Neiu käivat koopast väljas vaid kord aastas, jaaniööl. Teise legendi kohaselt viib kaljulõhe jõevaimu elupaika, kus uppunud neidude hinged peavad nõiatelgedel kuduma allmaailma rahvale riideid ja pesema allikavees kulda. Koobast on seostatud ka Vanapagana elupaigaga, kus Vanapagan oma pojale pulmaülikonda koob. Neitsikoobast on usutud koosnevat mitmest ruumist. Koopasse sisenemise eest on hoiatatud ja seda ei peeta ohutuks. Uskumuste kohaselt võib koopasse sisenemine teha pimedaks või hulluks.
Kopliranna tänav

Kopliranna tänav on tänav Tallinnas Põhja-Tallinna linnaosas Kopli asumis.
Kopliranna tänav sai nime 8. juulil 1966. Tänav on saanud nime Kopli poolsaare ranna järgi.
Rakvere–Luige maantee

Rakvere–Luige maantee (registrinumbriga 21) on üks Eesti tugimaanteedest. See saab alguse Rakvere linnas. Tee pikkuseks on 69,6 km, kaasa arvatud 3,4 km pikkune lõik Rakvere linnas (Rakvere linna tänavatena Tallinna tänav, Lai tänav, Ferdinand Gustav Adoffi tänav, Kastani puiestee, Karja tänav, Tartu tänav). Tee lõpeb Jõgeva–Mustvee maantee 34. kilomeetril Võtikvere külas.

Asulad Rakvere–Luige maanteel

Rakvere linn, Mäetaguse küla, Piira küla, Karkuse küla, Vana-Vinni küla, Vinni alevik, Pajusti alevik, Kakumäe küla, Kehala küla, Viru-Jaagupi alevik, Voore küla, Küti küla, Kulina küla, Ristiküla küla, Roela alevik, Saara küla, Rajaküla küla, Muuga küla, Alekvere küla, Paasvere küla, Arukse küla, Venevere küla, Kaasiksaare küla, Kõveriku küla, Avinurme alevik, Lepiksaare küla, Alekere küla, Adraku küla, Ulvi küla, Võtikvere küla.
Vicenza

Sport

Vicenzas tegutseb jalgpalliklubi Vicenza Calcio.
Följeton

Följeton (prantsuse keeles feuilleton 'leheke') on veste, pilke- või pilalugu. 
Ajalooliselt oli feuilleton prantsuse ajalehe lisaleht, hiljem aga ”joonealune” või selles kohas avaldatud kirjutis, näiteks veste, järjejutuna ilmuv romaan, teatrikriitika, üldiselt mittepoliitiline aines.
Följeton on lühivorm, milles naeruvääristatakse mingit nähtust või isikut, asub ilukirjanduse ja publitsistika vahemail ning nõuab autorilt nõtket vaimu, teravat sulge ja isiklikku seisukohta kujutatavate sündmuste suhtes. 
Enamasti võetakse följetonis sõna päevakajalistel, olmelistel, poliitilistel, majanduslikel ja kultuuriteemadel. Teostust iseloomustab kergus, vaba vorm ja paroodilisus. 
Eesti tuntumad följetonistid olid Eduard Vilde, Oskar Luts, August Kitzberg (varjunimega Tiibuse Jaak), Karl August Hindrey (Hoia Ronk), Hugo Raudsepp (Milli Mallikas), August Alle, August Gailit ja tänapäeval Andrus Kivirähu näöl, juttudega "Vargamäe vanad ja noored".
FLYEST

Lennukipark

Esimene lennuk SAAB 340 registreerimisnumbriga ES-LSF alustas 31. augustil 2015 tellimuslende Eesti rahvuslikule lennufirmale Estonian Air liinil Stockholm–Tallinn–Peterburi.
Robertsi maakond (Texas)

Robertsi maakond (Roberts County) on maakond USA-s Texase osariigis. Geograafilised koordinaadid on 35°83' N, 100°81' W.
Maakonna halduskeskus on Miami.
Maakonna pindala on 2393 km². Veekogusid ei ole.
Elanike arv oli 2010. aasta rahvaloenduse järgi 929. Aastal 2000 oli elanike arv 887.

Ajalugu

Robertsi maakond moodustati 1889. aastal. Maakond sai nime Texase kuberner Oran Milo Robertsi järgi.
Carrolli maakond (Mississippi)

Ajalugu

Maakond moodustati 1833. aastal.
Richard Mervyn Hare

Richard Mervyn Hare (ka R. M. Hare; 21. märts 1919 Backwell, Somerset – 29. jaanuar 2002 Ewelme, Oxfordshire) oli Briti eetik, kes oli 1966–1983 White'i moraalifilosoofia professor Oxfordi Ülikoolis ning õpetas seejärel pikka aega Florida Ülikoolis. Tema metaeetikateooriad olid mõjukad 20. sajandi teisel poolel.
Hare'i tuntakse eelkõige tema väljatöötatud preskriptivismi kui metaeetilise teooria järgi. Ta uskus, et moraalidiskursuse vormiliste joonte abil saab tõestada, et korrektsed moraaliarutlused viivad enamiku arutlejaist eelistusutilitarismi (preference utilitarianism).
Mõnest Hare'i õpilastest, nagu Brian McGuinnessist ja Bernard Williamsist, said omakorda tuntud filosoofid. Peter Singer, keda tuntakse osalemise tõttu loomade vabastusliikumises, oli samuti Hare'i õpilane ning on otsesõnu laenanud mõned Hare'i teooriate elemendid, ehkki mitte tema universaalse preskriptivismi doktriini.
Joosep Toots

Joosep Toots on üks Oskar Lutsu Tootsi-lugude sarja peategelastest.
"Kevades" kujutatakse Tootsi rahutu, palju ja valimatult lugeva ning pidevalt koerusi tegeva poisina, kes satub sageli pahuksisse ühiskonnareeglitega. Üks tema põhivastaseid on karmide kasvatusmeetoditega köster Julk-Jüri, samas kui kooliõpetaja Laur saavutab leebusega märksa enam. Just Tootsile keskenduvas "Suves" saab temast "Kevades" pigem Arno Talile lähedasena kujutatud Raja Teele kosilane, kellena ta konkureerib Jorh Adniel Kiirega. Mõningasele edevusele vaatamata kujutatakse kahe teose vahepeal Venemaal mõisavalitsejana töötanud Tootsi tõsiseltvõetava põllumehena, vastandina käsitöölisest Kiirele, kes füüsilise tööga toime ei tule ning on elus pigem ebapraktiline. Samuti on "Suvest" alates kellamees Lible selgitamata põhjustel pigem Tootsi kui Arno sõber. "Tootsi pulmas" Teele ja Toots abielluvadki.
Tootsi elukohaks oli Ülesoo talu, mida ta "Suves" kaasajastama asub. Filmis "Suvi" kasutati võttepaigaks Hinni talu Võrumaal.
Kirjanik Mihkel Mutt on nimetanud Tootsi üheks Eesti kirjanduse tuntumatest triksteritest, kes lisaks vempudele on ka uudse põllumajandustehnoloogia maaletooja.
Tootsi järgi on viimastel aastatel hakatud nimetama käitumisraskustega õpilaste klasse Tootsi klassideks. Tema "aianduseksperimendi" eeskujul, mille käigus ta külvas Julk-Jüri aeda kättemaksuks karistuste eest eri taimede seemneid segiläbi, kutsutakse sarnaseid aiandusmeetodeid "Tootsi peenraks". Tootsiga seoses on levinud ka fraasid "Tootsi maakera" ja "tamasseri raud".
Oskar Lutsule oli mingil määral Joosep Tootsi prototüübiks Voldemar Tootson (1885–1920).
Eesti teatrilukku läks esimesest "Kevade" lavastusest Joosep Tootsina legendaarne Eesti naiskoomik Mari Möldre, kes esines juba aastaid enne seda omakirjutatud estraadisketšidega "Joosep Tootsi vested". 1936. aastal pidas Möldre raadios Joosep Tootsina fašismivastase kõne, mistõttu sai sisekaitseülemalt pooleks aastaks raadiokeelu, kuulajatelt aga 67 toetavat kirja.
Tootsi-lugude põhjal tehtud Arvo Kruusemendi filmides mängis Tootsi Aare Laanemets.
Lawrence O'Donnell

Lawrence Francis O'Donnell, Jr. (sündinud 7. novemberl, 1951 Bostonis Massachusettss) on Ameerika Ühendriikide telekanali MSNBC saatejuht ja poliitikakommentaator.
Esa-Pekka Salonen

Esa-Pekka Salonen (sündinud 30. juunil 1958 Helsingis) on soome dirigent ja helilooja.
Salonen õppis 1973–1980 Sibeliuse Akadeemias metsasarve, kompositsiooni ja orkestrijuhtimist.
1984–1995 oli ta Rootsi Raadio sümfooniaorkestri peadirigent. 1992–2008 oli ta Los Angelese sümfooniaorkestri peadirigent ja kunstiline juht. 2008. aastast on ta Londoni Filharmooniaorkestri peadirigent.
Ta on kirjutanud orkestri- ja kammermuusikat.
Karl Sillakivi

Karl Sillakivi (5. oktoober 1911 Narva – 11. september 1994 Tallinn) oli eesti pianist ja klaveripedagoog.
Karl Sillakivi õppis Narva Muusikakoolis ja astus 1933 Tallinna Konservatooriumi, mille lõpetas 1938. aastal. Konservatooriumis olid tema õpetajateks Theodor Lemba ja Olav Roots.
Õpingute ajal esines klaverisaatjana ja kontsertmeistrina (koos Hubert Aumere, Herbert Laane jt).
Pärast õpingute lõpetamist andis soolokontserte (1940, 1942, 1948, 1964). Hiljem pühendus peamiselt õppejõutööle.
Juhtis 1961. aastal loodud Tallinna Pedagoogilise Instituudi klaverikateedrit kuni 1969. aastani. Lühemat aega juhtinud ka Georg Otsa nimelise Tallinna Muusikakooli üldklaveri osakonda.
1972. aastast kuni elu lõpuni töötas muusikapedagoogika õppejõuna Tallinna Riiklikus Konservatooriumis.
Kirjutanud ja koostanud mitu muusikateooria käsiraamatut.
Tema õpilasteks on olnud Aldo Meristo, Olav Ehala, Peep Lassmann, Horre Zeiger, Rolf Uusväli, Sven Grünberg, Anatoli Garšnek, Igor Garšnek, Peeter Saul, Enn Vetemaa, Viktor Ignatjev, Uno Veenre, Reet Laul, Rauno Remme, Leo Normet, Evald Vaino, Aino Himbek, Anneli Merelaid jt.
Lõuna-Ameerika Riikide Liit

Lõuna-Ameerika Riikide Liit (hispaania Unión de Naciones Suramericanas; hollandi Unie van Zuid-Amerikaanse Naties; portugali União de Nações Sul-Americanas inglise Union of South American Nations; lühend UNASUR) on 12 Lõuna-Ameerika riigi poliitiline ja majandusühendus.
Euroopa Liidu eeskujul loodud UNASUR moodustati kahe tolliliidu, Mercosuri ja Andide Rahvaste Ühenduse integreerimise teel.
Ühenduse asutamisleping sõlmiti 23. mail 2008 Brasílias. Liidu pealinnaks saab Ecuadori pealinn Quito. Parlamendi asukohaks määrati Boliivia linn Cochabamba ning keskpanga asukohaks Venezuela pealinn Caracas.
Liidu ametlikud keeled on hispaania, hollandi, inglise ja portugali keel.
Liidu eesmärk on aastaks 2019 luua Lõuna-Ameerika ühisturg, võtta kasutusele ühisraha ja ühtne pass ning kokku kutsuda ühine parlament.
4. mail 2010 valiti ühenduse esimeseks peasekretäriks endine Argentina president Néstor Kirchner, kes oli selles ametis kuni oma surmani 27. oktoobril 2010.
Enne seda oli eesistujaks liidu presidendi kohusetäitja Ecuadori president Rafael Correa.
Liidu asutamisleping jõustus 11. märtsil 2011. Liidu peasekretäriks sai Colombia endine välisminister María Emma Mejía.
Preiļi

Ajalugu

Kirjalikes allikates on Preiļit esimest korda mainitud aastal 1250, ent asula ümbruses asuvad X sajandist pärinevad linnamäed. Tänapäevane asula kujunes käsitööliste ja kaupmeeste asulana Preiļi mõisasüdame lähedusse. Aastal 1850 sai Preiļist alev, kus aastal 1894 oli 2104 elanikku. Kuigi Preiļi on üks vanimaid Läti asulaid, on ta linn aastast 1928. Aastal 1935 oli linnas intensiivse väljarände tõttu vaid 1662 elanikku, neist pooled olid juudid. Teise maailmasõja järel oli seal elanikke ligikaudu tuhat. Nõukogude ajal kasvas linna elanike arv märgatavalt, kuna sinna rajati mitmeid tööstusettevõtteid. 2009. aastani oli Preiļi rajooni keskus.
Hanguse

Hanguse oli küla Virumaal, ajalooliselt Venevere mõisa alal. Küla jääb tänapäeval Luusika küla alale. Kihelkondlikult kuulus küla Simuna kihelkonda. Küla kaotati 1977, mil see liideti Luusika külaga.
1453 on esimest korda mainitud nime Angas, seejärel ? 1599 Aug, 1601 Anse, 1871 Hangusaar.
Plungė mõis

Plungė mõis (Plungės dvaras) on endine mõis Leedus Plungė rajoonis Plungės. Peahoone aadress on Parko g.1.
Plungė mõisa on esimest korda mainitud 1565. aastal. Algselt oli tegemist riigimõisaga. Eraomandisse läks see aastal 1779, mil selle omanikeks said kompensatsiooniks riigi valdusse läinud Lachavičy piirkonna maade eest Massalskid. Aastal 1806 sai mõisa omanikuks Platon Zubov. Zubovitelt läks mõis aastal 1874 Ogińskite valdusse.
Mõisakompleksi ehitasid välja just Ogińskid. Peahoone lasi rajada Michał Mikołaj Ogiński. Hoone on uusgooti stiilis, ülejäänud kompleksi juures on aga kasutatud ohtralt renessansiajastu elemente. Loss valmis aastal 1879. Arhitektideks olid Karol Lorenz ja Friedrich August Stüler.
Peahoone ümber paikneb 58,3 hektari suurune park. Arvatakse, et seda hakati kujundama juba XVIII sajandil. Park asub Babrungase jõe kaldal. Üks vanemaid puid pargis kannab nime Perkūno ąžuolas (tõlkes Piksetamm). Peahoone juures asub pargis purskkaevuga tiik.
Mõisakompleksist on säilinud 9 hoonet. Peahoone juures asuvad kontorid ja tall, ülejäänud hooned asuvad pargi servas. Endine advokaadi maja asub Babrungase jõe teisel kaldal. Aastail 1873–1902 tegutses mõisa juures muusikakool, kus õppis ka Mikalojus Konstantinas Čiurlionis.
Mõis võõrandati aastal 1921. Algul paiknes seal põllumajanduskool, seejärel kasutas seda Leedu sõjavägi. Pärast Teist maailmasõda asus peahoones tehnikum, tänapäeval asub seal Žemaitija kunstimuuseum. Lossi interjöör ei ole säilinud.
Janku fudo

"Janku fudo" ("Rämpstoit") on jaapani filmirežissööri Masashi Yamamoto 1997. aastal valminud mängufilm, mis oma postmodernse lähenemisega Tōkyō räpasesse, vägivaldsusest ja hedonismist tiinesse ühiskonda šokeeris vaatajaid.
Yamamoto kasutas filmis mitteprofessionaalseid näitlejaid ning tema visuaalselt stiili võrreldi Takashi Miike omaga.
Xerxes (ooper)

"Xerxes" (itaalia keeles "Serse") on Georg Friedrich Händeli kolmevaatuseline ooper (opera serie). Ooper kanti esimest korda ette 15. aprillil 1738 Londonis Her Majesty's Theatre'is.
Ooperi tegevus toimub 480 eKr Pärsias, mil Pärsiat valitses Xerxes I.
Aţ-Ţayyib Şāliḩ

Aţ-Ţayyib Şāliḩ (‏الطيب صالح‎; ka Tayeb Salih, Tayeb Saleh, Tajjeb Salech; 12. juuli 1928 Ad-Dabbah' küla, Merowe ringkond, Sudaan – 18. veebruar 2009 London) oli Sudaani kirjanik.
Eesti keeles on ilmunud 1999. aastal Loomingu Raamatukogus Amar Annuse tõlkes jutustus "Zaini pulmad".
Eduard Forsman

Eduard Forsman (31. juuli 1878 – 1. jaanuar 1933 Tallinn) oli baltisaksa päritolu Eesti ettevõtja.
Lõpetas 1894. aastal Tallinna Reaalkooli.
Töötas algul Hoeppeneri pangas, seejärel Eestimaa Vastastikuse Krediidiühisuse kassapidajana. 1913. aastast oli ta Aasovi-Doni Kommertspanga Tallinna osakonna juhataja. 1916. aastast surmani oli ta Põhja Paberi- ja Puupapivabriku direktor.
Lisaks oli ta 1920. aastast Eestimaa Tööstus- ja Kaubanduspanga ja 1921. aastast Scheeli panga juhatuse liige ning AS Eesti Paber ja AS Küttejõud juhatuse esimees.
Aastatel 1922–1933 kuulus talle Tallinnas Roosikrantsi (tol ajal Suur-Roosikrantsi) 3 maja.

Liikmesus

Aastatel 1925–1929 oli ta Kaubandus-Tööstuskoja suurtööstuse sektsiooni liige. Ta toetas Eestimaa tenniseklubi ja kuulus Greiffenhageni kliiniku kuratooriumi.

Isiklikku

Tema isa oli Tallinnas kullassepp.
Tema tütar oli Eesti esimene naisolümpiavõistleja, mäesuusataja Karin Peckert-Forsman.
Ta põdes hemofiiliat ja suri gripi tagajärjel. Ta maeti Kopli kalmistule.
Lennuklubi

Lennuklubi (vanemas kirjanduses ka aeroklubi) on ühise huviala, harrastuslennundusega  tegelevate inimeste vabatahtlik ühendus (klubi).
MOFF

Nokia Mobiilifilmide Festival (MOFF) on 2007. aastast toimuv PÖFF-i alamfestival.
Festival on veebipõhine – filme saab üles laadida, vaadata ja hinnata MOFF-i kodulehel.
Tee-punapõõsas

Tee-punapõõsas (Aspalathus linearis) on põõsaliik liblikõieliste sugukonnast.
Taime lehtedest valmistatakse aafrika punast teed (rooibos). Lõuna-Aafrikas on tee-punapõõsas olnud populaarne paljude põlvkondade jooksul ning tänapäeval tarvitatakse selle saadusi juba väga paljudes riikides. Tee-punapõõsa värske leht sisaldab palju askorbiinhapet (C-vitamiini). 
Aastal 1772 tegi Rootsi loodusteadlane Carl Thunberg üleskirjutuse, et "maarahvas tegi teed" taimest, mida on seostatud tee-punapõõsaga. Nimelt ronisid kohalikud inimesed mägedesse ja lõikasid tee-punapõõsa taimedelt nõelataolisi lehti. Seejärel keerasid nad lehekimbud riidest kottidesse ja vedasid need eeslitega nõlvadest alla. Enne kui lehed päikese kätte kuivama jäeti, tükeldati need kirvestega ja purustati haamritega. 
Tee-punapõõsas kasvab Cederbergi piirkonnas, mis on väike mägine ala Lõuna-Aafrika lääneosas. Ta kasvab sümbioosis kohalike mikroorganismidega ja varasemad katsed kasvatada taime väljaspool Lõuna-Aafrika piirkonda, näiteks Ameerika Ühendriikides, Austraalias ja Hiinas, on nurjunud. Teadlased spekuleerivad, et kliimamuutused võivad ohustada tulevikus taimeliigi ellujäämist ja tee-punapõõsa tööstuse püsimajäämist. Mõned teadlased väidavad, et temperatuuride tõus ja sademetehulga vähenemine võivad järgmise sajandi jooksul viia taime väljasuremiseni.
Must Kast

Must Kast on projektiteater, mis tegutseb põhikohaga Tartus Genialistide Klubis.  
Teatri avasid 27. märtsil 2014 Tartu Ülikooli Viljandi Kultuuriakadeemia etenduskunstide osakonna teatrikunsti eriala 10. lennu üliõpilased.
Sepa tänav (Viljandi)

Sepa tänav on tänav Viljandi vanalinnas.
Tänav ühendab Munga ja Pikka tänavat.
Tänava pikkus on 108 meetrit.
Saksa keeles on tänava nimekujud Schmiedengasse ja Schmiedenstrasse.

Ajalugu

Tänav on keskaegset päritolu ja on linnaplaanidel alates 1784. aastast. Tänava vana struktuur on põhimõtteliselt säilinud.

Arheoloogia

Uuringute käigus on tuvastatud kolm munakivisillutist. Sillutistealune kultuurkiht on oletatavalt tekkinud 13. sajandi teisel poolel või 14. sajandil. Tänav on uue kivikatte saanud tõenäoliselt 16. sajandi teisel poolel ning see on püsinud kasutusel ka sõdade ajal.
Jõeveski oja

Jõeveski oja (ka Jõeveski jõgi) on oja Lõuna-Eestis ja Lätis. Oja pikkus on 2,3 km. Oja valgla suurus on 7,6 km².
Weser

Etümoloogia

Keeleliselt pärinevad mõlema jõe, Weseri ja Werra nimed samast allikast, eristumine tulenes vanast keelepiirist ülem- ja alamsaksa keele vahel, mis puudutas Hannoversch Mündeni piirkonda.
Weseri nimi vastab teiste jõgede nimedele, nagu Wear Inglismaal ja Wisła Poolas, mis kõik on lõppkokkuvõttes tuletatud tüvest *weis- "voolama", mis on andnud vanainglise/vanafriisi wāse "pori, muda", vanapõhjala veisa "lima, seisev lomp", hollandi waas "somp; vesine maa" (vaata Waasland), vanasaksi waso "märg maa, muda", vanaülemsaksa wasal "vihm, sadu" ja prantsuse vase "pori, kõnts".

Kulg

Weseri jõgi on pikim jõgi, mille kulg jõuab mereni ja asub täielikult Saksamaa territooriumil.
Jõe ülemjooks viib läbi künkliku piirkonna Weserberglandi. See ulatub Fulda ja Werra ühinemiskohast Porta Westfalicani, kus see voolab kahe mäeaheliku, Wiehengebirge (läänes) ja Weserberglandi (idas) vahel läbi kuristiku.
Mindeni ja Põhjamere vahel on inimesed jõe suuresti kanaliseerinud, võimaldades laevadel kuni 1200 t sellel navigeerida. Kaheksa hüdroelektrijaama tammi seisab sellel pikkusel. Jõgi on Küstenkanali kaudu ühendatud Dortmund-Ems-Kanaliga ning veel üks kanal ühendab selle Bremerhavenis Elbe jõega. Suurt veehoidlat Ederi jõel, Fulda peamisel lisajõel, kasutatakse veetaseme reguleerimiseks Weseril, et tagada aastaringselt piisav sügavus laevaliiklusele. 1914. aastal ehitatud tammi pommitati ja kahjustati tõsiselt Briti lennuväe poolt 1943. aasta mais, põhjustades raskeid purustusi ja umbes 70 surma allavoolu, kuid ehitati nelja kuuga taas üles. Alates 2013. aastast pakub Edersee veehoidla, mis on suur suvekeskus, märkimisväärset hüdroenergiat.
Weser suubub Põhjamerre Saksa lahe lõunaosas. Põhjameres jaguneb see kaheks haruks, mis kujutavad iidset jõesängi viimase jääaja lõpul. Neid kutsutakse Alte Weser (vana Weser) ja Neue Weser (uus Weser). Need kujutavad endast suuri veeteid laevadele, mis suunduvad Bremerhaveni, Nordenhami ja Bremeni sadamatesse. Alte Weseri tuletorn tähistab Weseri põhjapoolseimat punkti. See tuletorn asendas ajaloolise ja kuulsa Roter Sandi tuletorni 1964. aastal.

Märkimisväärsed linnad

Linnad Weseri ääres Werra ja Fulda ühinemiskohast suudmeni on: Hann. Münden, Beverungen, Höxter, Holzminden, Bodenwerder, Hameln, Hessisch Oldendorf, Rinteln, Vlotho, Bad Oeynhausen, Porta Westfalica, Minden, Petershagen, Nienburg, Achim, Bremen, Brake, Nordenham, Bremerhaven.
Amir El-Falaki

Amir El-Falaki (sündinud 12. augustil 1973 Kopenhaagenis) on Taani vokalist. Ta oli bändi Toy-Box liige.
Amir on marokolane ja oskab rääkida taani, inglise, araabia ja prantsuse keelt. Amir soovis saada doktoriks, aga temast sai hoopis tantsuõpetaja. Ta kohtas Aneela Mirzat uusaastapeol ja nad otsustasid teha bändi Toy-Box. Ta on tuntud laulude "Best Friend" ja "Tarzan & Jane" poolest. Alates 2006. aastast on ta planeerinud soolomuusiku või tantsuõpetaja karjääri.
Amir oli tantsija Julie Lundi laulus ''Merhaba'' Taani eurovisiooni poolfinaalis, Melodi Grand Prix 2007. Nende laul ei jõudnud finaali.
Vahruševe

XXI sajand

2014. aasta Ukraina kriisi ajal, aprillikuus, võtsid Venemaa-meelsed separatistid linna oma kontrolli alla.
9. augustil sisenesid linna valitsusväed.
Adõgeed

Adõgeed ehk adõgeelased (ka adõõgid) on Adõgee põlisrahvas.  Adõgeed elavad ka Krasnodari krai Kubani-taguses osas, Musta mere rannikul ning Türgis ja mujal Lähis-Idas.
Adõgeedee koguarv on 2004. aasta hinnangul üle 750 tuhande. Venemaal on neid kokku 132 000, sealhulgas Adõgees 95,4 tuhat ja Krasnodari krais 20,8 tuhat.
Eestis elas 2011. aasta rahvaloenduse andmetel 3 adõgeed.
Varem nimetati adõgeesid tšerkessideks, kuid laiemas mõttes arvatakse tšerkesside hulka ka nende sugulasrahvad kabardid ja tšerkessid kitsamas mõttes. Viimased arvatakse sageli adõgeede hulka.
Adõgeed kõnelevad adõgee keelt. Nad on sunniidid.
Elvira Lindo

Elulugu

12-aastaselt kolis Elvira Lindo Madridi ja lõpetas seal keskkooli. Ta läks ülikooli ajakirjandust õppima, mille kõrval töötas saatejuhina raadios Radio Nacional de España. Peagi jättis ta ülikooli pooleli, et pühenduda täielikult raadiole ja televisioonile. Ta on proovinud kätt nii näitleja kui ka stsenaristina. 
Kirjaniku esimene raamatusari põhineb tema raadiosaates kuulsaks saanud tegelase, madriidlasest väikese poisi Manolito Gafotase, tegemistel. Raamatusari sai väga populaarseks ja sellest on kujunenud Hispaania lastekirjanduse klassikaline lugemisvara. Jutud on kirjutatud esimeses isikus ja autor on kindlaks jäänud ühele kirjanduslikule stiilile. Teostes ei ole puudust ei huumorist, irooniast ega ka ühiskonnakriitikast. Lisaks Manolito Prillipapale oli Elvira Lindol ka teinegi tegelane – ulakas tütarlaps Olivia, kelle seiklused pakuvad meelelahutust just eriti noorele lugejaskonnale. 
Suviti peab ta ajalehes El País kolumnisti ametit. Hiljem avaldas ta nende artiklite karikeeritud versioonid raamatutena.
Elvira Lindo on kirjutanud ka romaane noortele ja täiskasvanutele ning stsenaariume sellistele filmidele nagu "Minu elu esimene öö" ("La primera noche de mi vida"), mille režissöör oli Miguel Albaladejo; "Manolito Prillipapa"; "Verbaalne rünnak" ("Ataque verbal"), taas kord töötas ta koos Alicantest pärit Miguel Albaladejoga, ja "Täiskuu", kirjaniku akadeemikust abikaasa Antonio Muñoz Molina romaani põhjal loodud adaptatsioon. Kirjaniku abikaasa nimetati New Yorgis asuva Cervantese Instituudi juhiks ning nad on sellest ajast peale selles linnas elanud. Sellegipoolest kirjutab ta regulaarselt arvamusartikleid ajalehele El País, aga ka teistele ajalehtedele ja ajakirjadele.
1998. aastal anti talle riiklik preemia raamatu "Manolito Prillipapa mustad kaltsud" eest. 2010. aasta septembris avaldas ta kirjastuses Seix Barral romaani "Nii palju, kui mul elada on jäänud" ("Lo que me queda por vivir").
Friedrich Ferdinand Meyer

Isiklikku

Tema isa Christoph Meyer oli Meißenist (Saksimaalt) sisserännanud käsitööline (sepp). Tema äi oli Urvaste Püha Urbanuse koguduse õpetaja Friedrich Gottlieb Moritz, naise vanaisa oli Rõngu Mihkli koguduse õpetaja Johann Christian Friedrich Moritz, naise teine vanaisa oli Karula koguduse õpetaja Ludwig Nathanael Vick.
Brjanka

Ajalugu

Brjanka asutati 1696. aastal, linna õigused alates 1962. aastast.
Donbassi sõja ajal, 2014. aasta suvel-sügisel, võtsid keskvalitsuse vastased relvajõud asula oma kontrolli alla.
22. oktoobril 2014 toimus linnaelanike miiting, kes avaldasid soovi neli kuud välja maksmata pensionide saamiseks. Miiting aeti LRV võitlejate poolt laiali.
Gondel (lennundus)

Gondel (it. gondola) on aeronautikas ja lennunduses aerodünaamilise kujuga kest või paigutuskoht, milles asuvad seadmed, kütus või meeskond.

Etümoloogia

Termin tuleneb dirižaabli külge paigaldatud reisijate salongi sarnasusest Veneetsia laguunis kasutusel olevate paatidega. Vastav inglis- ja prantsuskeelne ülemaailmselt kasutatav termin nacelle on tuletatud ladinakeelsest sõnast navicella ("väike laev").
Amet (asutus)

Välismaa ameteid ja nende eestindusest

Ka välisriikide asutuste nimesid tõlgitakse eesti keelde sageli ametitena (nt "USA statistikaamet"), kuid sõnale amet puudub teistes keeltes enamasti ühtne vaste (nii on "USA statistikaamet" inglise keeles "United States Bureau of the Census", otsetõlkes seega "USA rahvaloendusbüroo").